# **DECIZIA ETAPEI DE ÎNCADRARE**

## proiect

Ca urmare a solicitării de emitere a acordului de mediu adresate de **Comuna Măeriște,** cu sediul în loc. Măeriște, nr. 236A, com. Măeriște, jud. Sălaj, înregistrată la APM Sălaj cu nr. 3832 din data de 03.06.2021, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.02.2023, că proiectul: ***Înființare sistem de canalizare și racorduri și racorduri în comuna Măeriște, județul Sălaj,*** propus a fi amplasat în com. Măeriște – intra și extravilanul loc. Măeriște, Giurtelecul Șimleului, Uileacu Șimleului, Criștelec și orașul Șimleu Silvaniei, loc. Cehei, jud. Sălaj,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit b) – proiecte de dezvoltare urbană, inclusiv construcția centrelor comerciale și a parcărilor auto publice și pct. 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Comunei Măeriște, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune:

**~ Înființare sistem de canalizare și racorduri în comuna Măeriște,** în satele Măeriște, Giurtelecu Șimleului, Uileacu Șimleului și Criștelec, pentru colectarea și transportul apelor uzate menajere brute, cu debitele: Qu zi max.=643,05 m3/zi (7,44 l/s), Qu zi med.= 500,07 m3/zi (5,79 l/s), Qu or max.= 34,70 m3/h (9,64 l/s), în montaj îngropat, de-a lungul drumurilor de acces, până la stația de epurare mecano-biologică a orașului Șimleu Silvaniei (cu descărcare în stația de epurare Șimleu Sivaniei), astfel:

*-gravitațional,* prin conducte PVC SN 8, Dn= 250 mm, lungime totală Lt= 34290 m;

*-sub presiune*, cu conducte de refulare din PEHD, Dn=110÷125÷160 mm, Lt=13817 m (11107 m în UAT Măeriște și 2710 m, conducta de refulare a stației de pompare SP 34, care va descărca apele uzate menajere în stația de epurare); conducte de refulare microstații de pompare, din PEHD, cu Dn=50 mm, L=392 m.

-30 buc. stații de pompare montate subteran (amplasate în afara zonelor de protecție a cursurilor de apă), prefabricate, în construcție monobloc, automatizate, echipate cu: 2 electropompe (1A+1R); 49 buc. microstații de pompare pentru gospodăriile aflate sub cota sistemului de canalizare menajeră;

-1110 buc. cămine de racord din PP, cu Dn=400 mm, pentru gospodării;

-944 buc. cămine de vizitare.

***Indicatorii de calitate ai apelor uzate menajere*** evacuate în rețeaua de canalizare proiectată/stația de epurarea a orașului Șimleu Silvaniei se vor încadra în prevederile HGR nr. 352/2005 pentru modificarea și completarea HG nr.188/2002, (NTPA 002/2005) și condițiile impuse de operatorul stației de epurare – CAS SA-Suc. Zalău.

**~ *Traversări cursuri de apă* cadastrate cu conducte de canalizare ape uzate menajere-**

pentru supratraversări se vor folosi conducte din PEHD preizolate termic în tub spiral de aluminiu și spumă poliuretanică, iar pentru subtraversări conducte PEHD, în tub de protecție OL; subtraversările vor fi realizate prin foraj orizontal dirijat (săpăturile pentru gropile de lansare-primire vor fi executate în afara zonei de protecție a cursurilor de apă, sub cota talvegului și sub adâncimea de afuiere), astfel:

|  |  |  |  |  |  |
| --- | --- | --- | --- | --- | --- |
| **nr. crt.** | **tip traversare/**  **curs de apă/**  **locația** | **caracteristici traversare** | **coordonate Stereo 1970** postamente din beton/groapă lansare sau preluare | | **Q1%**  (INHGA) |
| **mal drept** | **mal stâng** |  |
| 1. | **Supratravesare nr.1**,  a cursului de apă r. Somoșia (cod cadastral II.2.016.00.00.00.0), în satul Măeriște | -conductă refulare PEHD, Dn=110 mm și L=19,05 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=177,34 mdMN;  -cotă pozare conductă =181,66 mdMN;  -înălțime pozare conductă h=1,66 m, peste cota corespunzătoare debitului Q1% -180 mdMN | X(E)=333300.287  Y(N)=650063.583 | X=333298.569  Y=650079.510 | 74,6 |
| 2. | **Supratravesare nr. 2,** curs de apăr. Carastelec (cod cadastral II.2.015.00.00.00.0), între satul Măeriște și Giurtelecu Șimleului | -conductă refulare PEHD, Dn=110 mm și L=25,32 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=179,43 mdMN;  -cotă pozare conductă =182,46 mdMN;  -înălțime pozare conductă h=1,62 m, peste cota corespunzătoare debitului Q1% -180,84mdMN | X= 332054.922  Y= 648021.577 | X= 332056.630  Y= 647998.464 | 74 |
| 3. | **Supratravesare nr. 3,**  r. Mălădia (cod cadastral II.2.014.00.00.00.0), între satul Măeriște și Giurtelecu Șimleului | -conductă refulare PEHD, Dn=110 mm și L=22,79 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=182,44 mdMN;  -cotă pozare conductă =186,37 mdMN;  -înălțime pozare conductă h=1,50 m, peste cota corespunzătoare debitului Q1% -184,87mdMN | X= 331916.731  Y= 647283.953 | X= 331923.880  Y= 647303.692 | 60,3 |
| 4. | **Supratravesare nr. 4,**  r. Crasna (cod cadastral II.2.000.00.00.00.0),  în satul Giurtelecu Șimleului | -conductă refulare PEHD, Dn=110 mm și L=27,35 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=176,8 mdMN;  -cotă pozare conductă =183,32 mdMN;  -înălțime pozare conductă h=1,62 m, peste cota corespunzătoare debitului Q1% -181,7mdMN | X= 332692.815  Y= 646441.580 | X= 332671.360  Y= 646453.859 | 382 |
| 5. | **Supratravesare nr. 5,**  r. Crasna, în satul Giurtelecu Șimleului | -conductă refulare PEHD, Dn=110 mm și L=27,64 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=176,8 mdMN;  -cotă pozare conductă =183,17 mdMN;  -înălțime pozare conductă h=2,75 m, peste cota corespunzătoare debitului Q1% -180,42mdMN | X= 332074.417  Y= 645766.590 | X= 332069.331  Y= 645792.358 | 382 |
| 6. | **Supratravesare nr. 6**,  r. Vida (cod cadastral II.2.013.00.00.00.0), în satul Uileacu Șimleului | -conductă refulare PEHD, Dn=125 mm și L=19,39 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=184,73 mdMN;  -cotă pozare conductă =189,6 mdMN;  -înălțime pozare conductă h=1,98 m, peste cota corespunzătoare debitului Q1% -187,62mdMN | X= 330339.312  Y= 644721.936 | X= 330342.523  Y= 644740.277 | 60 |
| 7. | **Supratravesare nr. 7**,  r. Șomoșia, în satul Măeriște | -conductă refulare PEHD, Dn=110 mm și L=19 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=177,47 mdMN;  -cotă pozare conductă =181,66 mdMN;  -înălțime pozare conductă h=1,66 m, peste cota corespunzătoare debitului Q1% -180 mdMN | X= 333128.214  Y= 650004.608 | X= 333126.580  Y= 650014.874 | 74,6 |
| 8. | **Supratravesare nr. 8,**  r. Crasna, în satul Uileacu Șimleului | -conductă refulare PEHD, Dn=110 mm și L=13 m, în tub de protecție preizolat, montată pe 2 postamente din beton realizate în afara zonei de protecție a cursului de apă;  -cotă talveg=182,95 mdMN;  -cotă pozare conductă =183,17 mdMN;  -înălțime pozare conductă h=2,75 m, peste cota corespunzătoare debitului Q1% -180,42 mdMN | X= 330419.704  Y= 644442.245 | X= 330407.451  Y= 644442.424 | 382 |
| 9. | **Subtraversare nr. 1,**  r. Vida, în Uileacu  Șimleului (2 conducte de canalizare menajeră) | -conductă refulare PEHD, Dn=125 mm și L=6 m, în tub de protecție OL, De = 244,5 x 10 mm, groapa de lansare/preluare realizată în afara zonei de protecție a cursului de apă; cotă talveg=187,5 mdMN; cotă pozare conductă =185,87 mdMN; adâncimea de îngropare a conductei h=1,63 m sub cota cota talvegului și sub adâncimea de afuiere;  -conductă de canalizare menajeră (gravitațională) PVC, Dn=250 mm și L=6 m, în tub de protecție OL, De= 406x10 mm, groapa de lansare/preluare realizată în afara zonei de protecție a cursului de apă; cotă talveg=187,5 mdMN; cotă pozare conductă =185,87 mdMN; adâncimea de îngropare a conductei h=1,63 m sub cota cota talvegului și sub adâncimea de afuiere | X= 330100.682  Y= 644540.418 | X= 330096.518  Y= 644545.646 | 60 |
| 10. | **Subtraversare nr. 2**,  r. Vida, între satul Uileacu Șimleului și Criștelec | -conductă de canalizare menajeră (gravitațională) PVC, Dn=250 mm și L=6 m, în tub de protecție OL, De= 406x10 mm, groapa de lansare/preluare realizată în afara zonei de protecție a cursului de apă; cotă talveg=187,8 mdMN; cotă pozare conductă =186,22 mdMN; adâncimea de îngropare a conductei h=1,58 m sub cota cota talvegului și sub adâncimea de afuiere | X= 329454.644  Y= 644063.510 | X= 329453.459  Y= 644069.379 | 60 |

b2) cumularea cu alte proiecte existente şi/sau aprobate: lucrările necesare realizării proiectului nu se suprapune cu alte proiecte existente sau planificate în zonă

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de apă, pământ vegetal.

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se interzice aruncarea și depozitarea pe maluri sau în albiile râurilor a deșeurilor de orice fel rezultate din lucrări;
* se va respecta strict proiectul de execuție aprobat;
* evitarea pierderilor de produse petroliere (motorină, ulei) de la mașini/utilaje, care prin precipitații sau spălări pot să ajungă în pânza de apă freatică;
* amplasarea lucrărilor se va face astfel încât să se evite modificarea dinamicii scurgerii apelor de suprafață.

**Măsuri pentru protecția aerului:**

* întreţinerea din punct de vedere tehnic a mijloacelor de transport şi a utilajelor pentru minimalizarea emisiilor de gaze de eşapament şi repunerea în funcţiune a acestora numai după remedierea eventualelor defecţiuni;
* transportul materialelor pulverulente la punctele de lucru se va realiza numai în stare umectată sau acoperite, pentru a evita emisiile de pulberi sau pierderile de materiale în timpul transportului;
* pentru limitarea emisiilor în atmosferă în perioada de staționare să fie oprită funcționarea motorului și realizarea periodică a reviziilor tehnice ale mașinilor și utilajelor;
* se va respecta prevederile legislației în vigoare.

**Măsuri pentru protecția împotriva zgomotului și vibrațiilor:**

* se va respecta durata de execuţie a proiectului, astfel încât disconfortul generat de poluarea fonică să fie cât mai redus ca timp;
* utilajele folosite vor respecta standardele referitoare la emisiile de zgomot, fiind admisă doar folosirea echipamentelor ce poartă inscriptionat în mod vizibil, lizibil și de neșters marcajul European de conformitate CE, însoțit de indicarea nivelului garantat al puterii sonore;
* se va lucra numai în timpul orelor permise și se va reduce la minim viteza de deplasare a utilajelor în zonă.

**Măsuri pentru protecția solului și subsolului:**

* se interzice depozitarea/deversarea pe sol a deșeurilor și substanțelor periculoase (uleiuri, combustibil, etc.);
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăța zona afectată iar pământul contaminat va fi excavat și preluat pentru depozitare, tratare sau eliminare de către firme autorizate;
* evitarea degradării zonelor învecinate amplasamentului şi a vegetaţiei existente din perimetrul adiacent zonelor de lucru prin staţionarea utilajelor, efectuarea de reparaţii, depozitarea de materiale, etc.;
* se va realiza reconstrucţia ecologică în zonele unde terenul a fost afectat prin lucrările de excavare, depozitare materiale, în scopul redării în circuit la categoria de folosinţă deţinută iniţial;
* depozitarea provizorie a pământului excavat se va face pe suprafețe cât mai reduse. Se va delimita fizic, cu exactitate, ampriza, astfel încât să nu se producă distrugeri inutile ale terenurilor adiacente;
* se va dispune materialul excavat astfel încât să nu fie antrenat de ape de ploaie.

**Lucrări necesare organizării de șantier:**

* proiectul necesită realizarea unei organizări de șantier; utilajele, echipamentele și materialele se vor putea parca – depozita în zona de parcare, unde se asigură și paza pe timpul nopții, respectiv al zilelor nelucrătoare.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 21 din 10.05.2021 emis de Consiliul Județean, se află în intravilanul și extravilanul localităților Măeriște, Giurtelecul Șimleului, Uileacu Șimleului, Criștelec, ce aparțin comunei Măeriște, și localitatea Cehei ce aparține de Orașul Șimleu Silvaniei;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.**

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

Localizarea proiectului: intrav. și extrav. satelor: Măeriște, Giurtelecu Șimleului, Uileacu Șimleului și Criștelec, com. Măeriște; sat. Cehei, oraș Șimleu Silvaniei, jud. Sălaj; cursuri de apă cadastrate: r. Crasna, r. Vida, r. Mălădia, r. Carastelec, r. Șomoșia; b.h. Someș –Crasna.

**Corp de apă de suprafață**: RORW2.2.\_B2, Crasna-av.ac.Vârțolț-polder Moftin.

**Corp de apă subteran**: ROSO07, r. Crasna, lunca și terasele; ROCR08, Arad-Oradea-Satu Mare.

Se propune realizarea unui sistem centralizat de canalizare menajeră pentru preluarea apelor uzate menajere generate în satele: Măeriște, Criștelec, Giurtelecu Șimleului, Uileacu Șimleului, din com. Măeriște și transportarea lor spre stația de epurare a orașului Șimleu Silvaniei (dimensionată pentru 13200 l.e., Qu zi max=5860 mc/zi, reglementată prin Autorizație de gospodărire a apelor nr. SJ-20 din 03.02.2022, privind folosinţa de apă: Sistem de alimentare cu apă în orașul Șimleu Silvaniei, localitățile Pericei și Bădăcin, canalizare și epurare a apelor uzate în localitățile Șimleu Silvaniei, Cehei și Pericei, județul Sălaj, valabilă până la 02.02.2027).

Din punct de vedere operațional, proiectul vizează îmbunătățirea infrastructurii fizice de bază din mediul rural, creșterea gradului de confort al locuitorilor, dezvoltarea economică a localităților (noi oportunităţi investiţionale pentru agenţii economici) și respectarea legislației specifice în vigoare din domeniul protecției calității apelor subterane și de suprafață - în conformitate cu decizia: *pentru proiectul propus nu este necesară elaborarea SEICA*, decizie eliberată de către Sistemul de Gospodărire a Apelor Sălaj nr. 9/13.01.2023, înregistrată la APM Sălaj cu nr. 366/13.01.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. SJ- din .03.2023,*** eliberat de Sistemul de Gospodărire a Apelor Sălaj:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Se interzice evacuarea de ape uzate, deșeuri și alte substanțe poluatoare în apele de suprafață sau subterane.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Recepția lucrărilor se va face în prezența delegatului Sistemului de Gospodărire a Apelor Sălaj.
* În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.
* Să ia urgent măsurile necesare pentru conformarea în ceea ce privește colectarea și epurarea apelor uzate, conform Angajamentului negociat cu Uniunea Europeană – Capitolul 22 Mediu, în vederea implementării legislației privind calitatea apelor uzate în receptorii naturali.
* Se interzice evacuarea de ape uzate, deșeuri și alte substanțe poluatoare în apele de suprafață sau subterane.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Anca Horotan